Oibótas z Dým

Oibótas (Oibótas) bol olympijský víťaz v behu na jedno stadion v roku 756 pred Kr..Eusebios, Kronika 2,193.

Oibótas z achájskej Dyme zvíťazil v behu na jedno stadion na 6. olympijských hrách, v jedinej disciplíne, v ktorej sa od ich založenia v roku 776 pred Kr. súťažilo. Hry sa o ďalšiu disciplínu behu na dve stadiá (diaulos) rozšírili na olympijských hrách v roku 724 pred Kr. Prvým víťazom behu na dve stadiá sa stal Hypénos z Pisy. Vzdialenosť stadia (600 stôp) sa pohybovala zhruba od 175 do 200 metrov. 

Staroveký autor Pausanias uvádza, že Oibótas, syn Oinia, víťaz v behu na jedno stadion,Pausanias, Periégésis tés Hellados, 7,17,7. mal sochu v olympijskej Altide, ktorú mu dali zhotoviť jeho rodáci na príkaz veštiarne v Delfách až po troch storočiach. (Prvé sochy atlétov postavili až po 61. hrách, krátko po roku 544, resp. 536 pred Kr.) Hlásal to aj nápis na jeho soche: „Oibótas, Achájčan, syn Oinia, zvíťazil v behu, stal sa tak všeobecne známy vo svojej vlasti Paleia." (Paleia bola Dymé, grécki básnici totiž zo zvyku používali staršie názvy miest)

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion